Man, wat glo 300 km/h ry, by begrafnis aangekeer | Maroela Media
Fikile Mbalula, minister van vervoer, het Sondag die inhegtenisneming verwelkom van 'n man wat homself verfilm het toe hy glo teen 308 km/h gery het.
Ayanda Allie Paine, woordvoerder van die ministerie, het gesê die 36-jarige man het met 'n rooi Audi TT op die N1 in Midrand in 'n suidelike rigting gery toe die vermeende oortreding gepleeg is.
"Beamptes van die padverkeersbestuurskorporasie het verskeie ondersoekmetodes ingespan om die verdagte te identifiseer, op te spoor en in hegtenis te neem," het Paine verduidelik.
Die vermeende spoedvraat, wat in Midrand bly, is deur geheime polisiebeamptes by 'n begrafnis in Limpopo aangekeer.
"Hy staan tereg op aanklag van roekelose of nalatige bestuur en verwante aanklagte wat verband hou met die oortreding van die Nasionale Padverkeerswet."
Maroela Media het vroeër berig in die video, wat wyd op sosiale media gedeel is, kan daar gesien word hoe 'n motoris 'n video neem terwyl hy aanvanklik teen 243 km/h ry en dan uiteindelik versnel tot 308 km/h.
In die agtergrond kan daar gesien word hoe die motoris onder 'n e-tolhek deurjaag en ander motors verbysteek.
Konfiskeer die malmens se voertuig EN sluit hom op vir jare sonder die keuse van 'n boete en kanselleer sy bestuurders lisensie vir ten minste 15 jaar.Hy hoord gladnie op openbare paaie nie.
Sal dit waardeer as daar soveel moeite gedoen word om die mense te kry wat my ouers vermoor het
Nou wat gaan hulle nou eintlik kan doen. Dit is n video wat hyself geneem het en met die regte regshulp stap hy vry. Eerstens is hy nie gevang deur n wetstoepasser nie.tweedens moet die apparaat waarmee die spoed gelees word getoets, gekalibreer en gesertifiseer wees. Derdens moet die wetstoepasser n opgeleide persoon wees met n bevoegdheid sertifikaat. So wat nou.
Ek praat nie die makker se aksie goed nie en hy moet maar vat wat na sy kant toe kom.
Ek wil net weet hoekom is die groot nuus en ander kriminele oortredings word nie so opgevolg nie….? Spandeer ook soveel tyd en aandag op onwettige parkeering van die publieke transport bussies wat soms gevaarlik is en selfs n oortreding van roekeloos en nalatig is. Dis een om van te noem.
As hy dit op 'n sinkplaat grondpad op 'n plaas gedoen het, sou ek meer simpatiek met hom gewees het. Maar in soos in bìnne ìn die stad waar Marie, Susan en Eileen met hul kindertjies ry, …daar'sie verskoning vir hom. Sou net verkies het dat hy op 'n troue of in 'n kroeg of elders vasgetrek gewees het.